Au decis să meargă la plajă să se bronzeze în loc să își exercite dreptul de vot. Tinerii au profitat de această duminică și de timpul frumos pentru a se odihni, iar la secțiile de votare până la ora 16.00 s-au prezentat doar șapte mii de tineri cu drept de vot din municipiul Chișinău.

„Alegeri or să mai fie și au fost, dar acum e taman timpul pentru bronzat”, a menționat un tânăr din Capitală.

Acesta a mai spus că deja este hotărât rezultatul alegerilor, iar faptul că va merge la vot nu va schimba nimic: „Deja e hotărât cine o să câștige. Cred că fără mine sau cu mine, nu schimbă nimic”.